10-jarige hoenderboer kry hupstoot uit bedryf | Landbou
10-jarige hoenderboer kry hupstoot uit bedryf
Armand van der Merwe met van die geskenkte voer waarmee hy sy nuwe hennetjies gaan voer. FOTO: VERSKAF
'n Trotse Armand van der Merwe (10) van Rooihuiskraal in Centurion is nou die eienaar van 18 bruin Hy-Line-hennetjies en twee Koekoeke nadat 'n eierprodusent en voermaatskappy besluit het om hom te help om sy eierboerdery uit te brei.
Me. Marthie Fourie, bemarkingsbestuurder van Eggbert Eggs, sê die maatskappy het van Armand te hore gekom nadat hy in Landbouweekblad se susterpublikasie Rapport en op GrootFM gesels het oor 'n besigheid wat hom reeds meer as R2 000 se sakgeld besorg het.
"Ons glo daarin om met 'n oop hand te lewe," het Fourie verduidelik oor die skenking en bygevoeg dat Eggbert Eggs reeds verlede jaar gedurende die pandemie gratis eiers aan 'n aantal skole en nie-regeringsorganisies geskenk het om te verseker dat skoolkinders nie honger ly gedurende die moeilike inperkingstyd nie.
Armand meen dat sy grootste uitgawe hoendervoer is, en hier het Eagles Rock Feed Mill van Magaliesburg in Noordwes twee 50 kg-sakke voer aan hom geskenk – nagenoeg twee maande se voer vir sy 20 henne.
Armand se ouers, Gerhard en Anneke, sê hulle weet nie waar die jong man se passie vir hoenderboerdery begin het nie.
"Hy het net een oggend opgestaan en gesê hy wil nou met hoenders boer. Toe bou ons vir hom die hoenderhuis onder sy klimraam en sedertdien boer Armand volsterkte met sy hoenders," sê Gerhard.
Armand se hoenderhok wat sy ouers onder sy klimraam gebou het. FOTO: VERSKAF
Armand self is vol planne met sy boerdery om nog verder uit te brei en vertel dat hy nie die enigste hoenderboer in sy skool is nie. "Daar is nog 'n outjie by ons wat ook 'n besigheid het," sê hy, maar meen nie dat daar in die nabye toekoms 'n samesmelting van die twee besighede sal plaasvind nie.
En sy wins? Vir eers sê Armand wil hy terugbelê in sy groeiende onderneming deur eers nog hoendervoer te koop, en daarna sal hy homself dalk bederf met die wins uit sy boerdery.
Só sê 'n hoenderboer
Hoenderboer met 'n hart vir diere
Só sê 'n eierboer
SA'ers eet meer stysel en vleis, volgens eetgewoonte verslag
Liefde Respek elke dag i Voorreg vir nog i dag
Elke dag is iVoorreg met dieselfde mooi gesindheid. Die lewe is net te vinnig en te kort vir enige drama' dankie Onse Vader indi Hemel vir U Genade liefde vir nog i dag...
Spontaan, eerlik, netjies, kyk na myself, liefdevol, energiek, hou van visvang, uiteet, dans, kan kos maak What you see is what you get